open-index/open-wikipedia-markdown huggingface dataset:
لاكومازيس

**لاكومازيس** (ب لاتينية **Lacumazes**) هوّا ماليك أمازيغي ديال لماسيليين (نوميديا شّرقية) شد لحكم ل مدة قصيرة ف 206 ق.م من بعد نقيلاب تّقتل فيه خوه لكبير لماليك كاپوسا. ف نفس لعام، غادي يجي ولد عمو ماسينيسا من إيبيريا ؤ غادي ياخد لحكم لّي أصلا من حقو حيت هوّا أكبر دكر ف لفاميلة لملكية. لاكومازيس ديك سّاع هرب لعند لماليك ديال لماسيسيليين سيفاكس.

## مصادر

تصنيف:نوميديا
تصنيف:تاريخ د تونس
تصنيف:تاريخ د جزاير
سيفاكس

**سيفاكس** ؤلا **صيفاقس** (ب لاتينية **Syphax**) هوّا ماليك أمازيغي ديال لماسيسيليين وحّدهم ف مملكة د نوميديا لغربية ف 215 ق.م. سيفاكس بدّل تّحالف ديالو شحال من مرة ف لحرب لبونيقية تانية، ؤ ف لّخر غادي يحارب معا قرطاج ؤ غادي يخسر ف معركة سيرتا لولة قدام تّحالف ديال رومان معا ماسينيسا ؤ باݣا.

## مصادر

تصنيف:نوميديا
تصنيف:تاريخ د جزاير
تصنيف:أمازيغ
تصنيف:زيادة ف لقرن 3 قبل لميلاد
تصنيف:وفيات ف عوام 200 قبل لميلاد
تصنيف:زيادة 250 قبل لميلاد
تصنيف:وفيات 202 قبل لميلاد
ݣيتول

[تصغير|خريطة كاتبيّن لموضع ديال لڭيتوليين تحت [موريطانية]]
**لجيتول** ؤلا **لݣيتول** ؤلا **لݣيتوليين** (ب لاتينية **Gaetuli**) هيّا سمية عامة كانت كتطلق على شعوب أمازيغية كتعيش ف صّحرا ديال شمال إفريقيا ف لعصر لقديم، ف مناطق لّي دابا تابعة ل لمغريب، تونس ؤ دزاير. لمنطقة كانت بشكل عام كاتسمّا **ڭيتوليا**.

## مصادر

تصنيف:أمازيغ
تصنيف:تاريخ د شمال إفريقيا
تصنيف:تاريخ د جزاير
تصنيف:تاريخ د ليبيا
تصنيف:تاريخ د تونس
تصنيف:تاريخ د لمغريب
ليكسوس

**ليكسوس** ؤلا **ليكس** (ب لاتينية **Lixus** ؤلا **Lixos** ؤلا **Lix**) هيّا مدينة مورية أمازيغية قديمة تّبنات علا سّاحل ديال لمحيط لأطلسي حدا لموقع ديال مدينة لعرايش ف لقرن تامن قبل لميلاد. ليكسوس لعبات دور كبير ف نشر تّأتير تّقافي ليوناني ؤ لفينيقي ف شمال إفريقيا ؤ ف لمنطقة لغربية ديال لبحر دّخلاني، ؤ ساهمات ف تّحولات تّقافية ؤ سّياسية لي غادي تأدي ل طّلوع ديال مملكة موريطانية.

لموقع د ليكسوس كان بدا لبحت فيه لعاليم د لأركيولوجيا لفرانساوي هنري دو لا مارتينيير ف 1882.

ليكسوس تنسجو عليها بزاف د لأساطير ؤ لحكايات، بحال بلي فيها كانت جّردة د لحوريات ديال تّفّاحات دّهبية، لي كيحرسها تنّين.

## تاريخ
### لفترة لقبل-مورية
ليكسوس كانت موجودة كا مدينة من لعهد ديال لستيكشافات لفينيقية ف لقرن تّامن قبل لميلاد. ب سباب تّيجارة معا لفينيقيين لي جاو من مدينت صيدا (دابا ف لبنان)، ؤ لبعض منهوم ستاقرو ف لمنطقة، غادي تولي ليكسوس مدينة غنية بزاف، ؤ فيها طبقة جتيماعية مرفّحة ديال تّجار لي غالبا عندهوم ؤصول فينيقية، بحال مدون خرين ف لغرب ديال لميديطيراني، طانجا ؤ ݣاديس ف إيبيريا علا سابيل لميتال.

### لفترة لمورية
حتال سّقوط د قرطاج ف 146 قبل لميلاد، رّومان ماكانوش كيعرفو بزاف علا سّاحل لأطلاسي ديال لبحر دّخلاني. ف نفس لعام، غادي يصيفطو مهمة ستيكشافية، ب لقيادة ديال لمؤرّيخ ليوناني پوليبيوس.

ف لعهد ديال لماليك يوبا لموريطاني، ليكسوس غادي تولي من أهم لمدون ف مملكة موريطانية، حيت غادي تساهم ب لخيبرة لميلاحية ديالها ف لستيكشافات ديال سّاحل لأطلاسي، ؤ ف تنشيط لحاراكة د لبيع ؤ شّرا، مابين لمراسي ديال موريطانية، ؤ لبحر دّخلاني.

### لفترة رّومانية

## لبلان د لمدينة
لهديم ديال مدينت ليكسوس كيبيّن بلي كانت مقسّمة علا حومات صيناعية، ساكانية ؤ إدارية.

## تصاور

فيشي:Lixus - fish-salting factories.jpg|وزين ديال تمليح لحوت
فيشي:Lixus - view from.jpg|شوفة پانورامية على لعرايش من ليكسوس
فيشي:Lixus - bathhouse.jpg|حمامات
فيشي:Lixus - mosque.jpg|بقايا ديال جامع
فيشي:Lixus - upper town - so-called temple quarter - building with portico - post-restoration.jpg|لحومة د لمعبد من مور الترميم
فيشي:Lixus - upper town - so-called temple quarter 3.jpg|عمود ف لحومة د لمعبد
فيشي:Lixus - upper town - so-called temple quarter 2.jpg|لحومة د لمعبد
فيشي:Lixus - Garden of the Hesperides and Hercules’ Sanctuary.jpg|جردة ديال محراب هيسپيريدس و هيراكليس
فيشي:Lixus-Basilica.jpg|لباسيليكا


## مصادر

## مزاود
* تصاور ديال ليكسوس

## شوف حتا

* وليلي
* تامودا
* شالة


تصنيف:مدون مغريبية أتارية
تصنيف:موريطانية
تصنيف:تاريخ د لمغريب
تصنيف:قرطاج
تصنيف:لمغريب لقديم
تصنيف:جهة طنجة تطوان الحسيمة
تصنيف:لإمبراطورية الرومانية
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:لعرايش
تصنيف:موقع أتاري ف لمغريب
تصنيف:مواقع ديال الترات لعالمي ف لمغريب
إيپيݣرافيا

[تصغير|[لحجرة د روزيطا لي بيها قدرو لعولاما يديكريپطيو اللوغة لمصرية لقديمة]]
**إيپيݣرافيا** (ب نݣليزية **Epigraphy**) هوّا مجال علمي داخل ف لأركيولوجيا، كيدرس نّقيشات لي مكتوبة على مواد قاسحة و دايمة، بحال لحجر، الرخام و لخشب. **نّقيشة** (ب نݣليزية **inscription**) ف لأركيولوجيا هيّا أي نص قديم مكتوب علا حجر، ؤلا طرف د لفخار، ؤلا شي مادة خرة دايمة.

## مصادر


تصنيف:لأركيولوجيا
أفرويوراسيا

تصغير
**أفرويوراسيا** (ولّا **أفرويوراسيا** ولّا **يورافراسيا**)، و كايتكنّى عليها **ݣزيرة د العالم**، هيا يابسة داخلة فيها لقارّات إفريقيا و آسيا و يوروپا. و هيا أكبر يابسة على لكوكب، و فيها أكبر عدد د السكّان.

أفرويوراسيا شاملة 84،980،532 كيلوميطر مربع لي هيا 57% من أرض لعالم، و ساكن فيها 6 مليار واحد لي هيا 86% من سكّان لعالم.

## سميات خرة

* **[[إكوميني**: سمية قديمة ديال لعالم لمعروف عند ليونانيين لقدام، و هاد السمية كاتجمع يوروپا و بعض بلايص من آسيا و إفريقيا.
* ا**لعالم لقديم**: سمية من عهد لكتيشافات لؤروپية لي مقصود بيها لعالام لي كان معروف قبل مايتاشفو لؤروپيين أميريكا ؤ ؤسطراليا.
* **ݣزيرة د لعالم**: سمية مقصود بها غير لأرض ديال لقارّات بتلاتة بلا لݣزاير التابعة لكل وحدة (سمية أفرويوراسيا بعكس ݣزيرة د لعالم داخلين فيها حتى لݣزاير).

## تقسيمات
ف لعادة، أفرويوراسيا كاتقسّم عند قناة السويس ل إفريقيا و يوراسيا (و يوراسيا كاتقدر تقسم مازال ل يوروپا و آسيا). ولكن كاين تقسيم أخور ليوراسيا/شمال إفريقيا و إفريقيا لتحتصحراوية لسبايب تقافية و تاريخية.

## نقاط حدودية
هاده ليستة ديال نّقاطي لي ف أقصا شمال ولّا جنوب ولّا شرق ولّا غرب من أي بلاصة ف أفرويوراسيا.

### أفرويوراسيا (ب ݣزايرها)

النقطة الشرقية: الديوميد الكبيرة، روسيا

نّقطة الشمالية: راس فليݣالي، ݣزيرة رودولف، روسيا

نّقطة الجنوبية: راس أݣولهاس، جنوب إفريقيا

نّقطة الغربية: ݣزيرة سانطو أنطاو، الراس لخضر

### أفرويوراسيا (بلا ݣزاير)

نّقطة الشرقية: راس ديجنيڤ، روسيا

نّقطة الشمالية: راس تشيليوسكين، روسيا

نّقطة الجنوبية: راس أݣولهاس، جنوب إفريقيا

نّقطة الغربية: الراس لخضر، السينيݣال

## مصادر


تصنيف:جغرافيا
تصنيف:إفريقيا
تصنيف:أسيا
تصنيف:ؤروپا
تصنيف:قارات
تصنيف:مقالات فيها مصدر و 3000 بايت
تصنيف:جغرافيا د إفريقيا
تصنيف:جغرافيا د ؤروپا
تصنيف:النص الشرقي د لأرض
تصنيف:جغرافيا د أسيا
تصنيف:سوپرقارات
سيستيم د الرينين-أنجيوطونسين-ألدوستيرون

تصغير|300px|سيستيم الرينين-انجيوطونسين-ألدوستيرون
**سيستيم الرينين-انجيوطونسين-ألدوستيرون**، اللي كيتسمّا تا **RAAS** (Renin Angiotensin Aldosterone System) ،هو واحد السيستيم هورموني موهيم فالفيزيولوجي ديال بنادم و البزوليات بصفة عامة، لهدف ديالو هو يشد لعبار ديال الطونسيو فالدم والتوازن بين لكمية دالملحة ولما فلبلازما، فهو اللي كايطلع لينا الطانسيو فحالة ماطاحت لينا.

## الضيطاي
سيستيم RAAS كايتكون من تلاتة ديال الهرمونات:

•**الرينين:** هادي واحد الأنزيم كاينتجوها لكلاوي من طرف لخلايا الزريعية اللي كاينة فالجهاز اللي حدا لݣلوميريلان ديال النيفرو ، الدور ديالها هو انها كاتفرع **الأنجيوطونسينوجين(بروتين كاتنتجو لكبدة)** ل **أنجيوطونسين 1.**

الرينين مكاتسيكريطاش غير هكاك مي خاصها أسباب ، واللي اهمها هو الهبيط ديال الطانسيو الي كايديتيكتيوه مستقبلات ميكانيكية سميتها **خلايا اللاسي** اللي مقابلة معا الأرطيريول الماجية، اولا لهبيط ديال لكونصونطراسيو ديال لملحة(الصوديوم +Na) فالدم و اللي كايديتيكتيوه خلايا لبقعة لكثيفة Macula Densa ديال التيو الملوي البعيد **TCD.**

**<u>رد لبال</u> :** لاكسيو ديال الرينين ماشي ديريكت.

•**لونجيوطونسين 2:** هاد لبروتين مكاتكونش خدامة فلحالة الطبيعية حيت كاتكون على شكل أونجيوطونسينوجين حتا كاتآكتيفيها الرينين للونجيوطونسين 1، ومن بعدها خاص بروتين خرا اللي تآكتيفيها للمرة التانية -فالريا هاد لمرة- واللي سميتها "لونزيم لمحويلة للونجيوطونسين ACE"، دونك كايولي عندنا لبروتين واجد.

*- شنو كادير هاد لونجيوطونسينوجين 2 ؟*

لونجيوطونسينوجين 2 عندها بزاف ديال ليزاكسيو أهمها: كاتآكتيفي لينا لالدوسطيرون و كاتزيّر لأوعية باش طلع الضغط ديال الدم.

•**لالدوسطيرون:** هادا هورمون كاتنتجو لقشرة ديال لغدة فوق لكلوية مورا ماتنغزها لونجيوطونسين 2 ، الدور ديالها هو أنها كاتشجع الما باش يبقا فالدورة الدموية وكاطلع لمعاودة دشريب دالملحة من البولة اللولانية على مستوى النيفرو باش ترجع للدم، و بهاكا كاطلع نسبة لملحة فالدم وبالتالي كاطلع الطونسيو.

واحد لهرمون كادير لعكس دلخدمة دهاد السيستيم، واللي سميتها لبراديكينين اللي حتاهيا كاينتجوها لكلاوي، و لهدف ديالها هو كاتوسع لعروق و كاتهبط لمعاودة دشريب ديال لملحة ولما من البولة اللولانية للدم دونك كاتهبط الطانسيو.

ملخر، فهاد السيستيم كايتدخلو ربعة دلْعْضَا : لكلوة، الرية، لكبدة و لݣلونضة فوقكلوية .

## سبيطار
• الناس اللي طالعا ليهوم الطانسيو(بلعربية: ارتفاع الضغط الدموي، بلفرونسي: hypertension artérielle) ماخاصهومش ياكلو الملحة حيت كاطلّع الطانسيو.

•الناس اللي عندهوم الفشل الكلوي(كايديرو الدياليز) عندهوم هاد السيستيم خاسر حيت الكلوة مكاتقدرش تنتج لينا الرينين وبالتالي الطونسيو كاتكون عندهوم طايحة و يقدرو يطيحو كوما بسبابها حيت الدم مكايقدرش يوصل بكمية كافية لدماغ ولا للمنطقة اللبية ديال لكلوة هاد جوج أعضاء حساسين بزاف للنقص ديال لوكسيجين.

## مصادر

تصنيف:طب
تصنيف:لفيزيولوجيا
تصنيف:مقالات مافيهاش مصدر و فايتة 3000 بايت
أطولول

**لأطولول** ؤلا **لأطوليل** ؤلا **لأوطولاطاي** (ب لاتينية **Autolole**، ؤلا **Autolele**، ؤلا **Autolatae**) هيّا قبيلة ؤلا أجموع قبلي أمازيغي جيتولي كانت ساكنة فجنوب موريطانية الطنجية، كان موجود عل لأقل من لفترة ديال لحتيلال روماني ل شمال إفريقيا، ف لجنوب ديال إقليم موريطانية طنجية. يعني تقريبا فالمناطق اللي دابا كاينة بين الأطلس المتوسط والأطلس الكبير وسوس. هاد القبيلة كانت من لقبائل لأمازيغية اللي دارت راسها فوجه الإمبراطورية الرومانية، ورفضات الخضوع ليها، وهاد الشي خلاها تولّي رمز ديال المقاومة والاستقلال فالحقبة القديمة ديال شمال إفريقيا.

## الأصل والتاريخ
لأطولول كانو من القبائل اللي كيتصنفو فالإطار ديال الجيطوليين (Getuliens)، وهما مجموعات أمازيغية كانت ساكنة فالمناطق الصحراوية وشبه الصحراوية ما بين المغرب والجزائر وموريتانيا دابا. المصادر الرومانية ذكرتهم بزاف، ومن بينهم المؤرخ بطليموس وبلين الأكبر، اللي قالو بأنهم كانو محاربين شجعان وما كيعترّفوش بالسيطرة الرومانية. هاد القبيلة كانت كتعيش حياة نصف رحلية: يعني عندهم القوافل والرعي ولكن تاني الفلاحة فالمناطق اللي فيها الوديان. وكان عندهم تنظيم اجتماعي متطور بزاف مقارنة مع بعض القبائل الأخرى، بحيث كان عندهم زعيم قبلي كيتشاور مع الشيوخ ديال الفروع. المؤرخين تذكرو أن لأطولول ربما كانو مساهمين فالتجارة القديمة اللي كانت كتوصل الصحراء بالساحل المتوسطي، عبر القوافل اللي كدوز من تافيلالت ودرعة، وكان عندهم علاقات مع الشعوب اللي كيسكنو جنوب الصحراء. ومع توسّع النفوذ الروماني، كانو لأطولول كيديرو ثورات متكرّرة، وكيهاجمو المراكز الرومانية اللي كانت فالشمال، وهاد الشي خلا الرومان يعتبرهوم خطر دائم، خصوصا حيت كانو كيعرفو ممرّات الجبال والمسالك الوعرة.

## المقاومة ضد الرومان
فالفترة اللي بين القرن الأول والثاني قبل الميلاد، كانت قبيلة لأطولول من بين اللي قاومو الرومان بقوة. فبعض النصوص اللاتينية، كاين ذكر على معارك دارت فالمناطق الجبلية بين جيش روماني وقبائل أمازيغية متحدة من ضمنهم لأطولول. هادو الناس ماكانوش كيعتمدو على الجيوش النظامية، ولكن على حرب العصابات، كيهجمو فالليل، وكيضربو فالممرّات، وكيستغلو الطبيعة الوعرة لصالحهم. كيقولو بعض الباحثين أن النساء ديال القبيلة كانو حتى هوما مشاركات فالحروب، وهاد الشي كيبين أن الثقافة ديالهم كانت كتعتابر المساواة فالمسؤوليات. من بعد، منين ضعف النفوذ الروماني، بقا اسم لأطولول كرمز ديال الشجاعة والحرية، وبزاف ديال القبائل اللي جات من بعد، كانت كتفتخر أنها من أصل لأطولولي. الآثار اللي بقات كتشير ليهم كاينة فبعض المناطق الجنوبية، خصوصا فجهة خنيفرة وأزرو، وبعض القبور اللي فيها نقوش قديمة بالخط الليبي الأمازيغي.

## الثقافة والحياة اليومية
من ناحية الثقافة، لأطولول كانو معروفين بالصناعة التقليدية ديالهم، خصوصا الجلد، والنسيج، وصناعة السيوف والرماح. كانوا كيعرفو الزراعة، وكيديرو المواسم والاحتفالات اللي كتجمع الناس ديال القبيلة. الموسيقى والرقص كان عندهم دور كبير، وكيقولو أن بعض أشكال أحيدوس اللي كاينة اليوم فالأطلس ممكن تكون عندها جذور قديمة عند هاد القبيلة. العقيدة ديالهم كانت أمازيغية تقليدية فيها تقديس ديال الطبيعة، الجبال، والينابيع، وكانو كيتعاملو مع الموت بطقوس خاصة، كتخلّد أسماء الأسلاف، باش مايتنساوش. هاد الثقافة القبلية كانت كتشكّل أساس من أسس الهوية الأمازيغية اللي مازالت حاضرة فالمغرب المعاصر.

## جدول تلخيصي

## مصادر

تصنيف:أمازيغ
تصنيف:تاريخ د لمغريب
مولوكا

**مولوكا** ؤلا **مولوكاط** ؤلا **مولوتشا** ؤلا **مولوشا** (ب لاتينية **Mulucha**، وبالأمازيغية ليزناسنية تايزناسنيت **ملويث**) هيّ سمية ديال واد قديم ف شمال إفريقيا، كيرجحو لحرايفيا د تّاريخ بحال سطيفان ݣصيل ؤ ݣابرييل كامپ بلي هوّا واد ملوية ف لمغريب، مي كانو قتيرحات خرين بحال واد مقطع ف دزاير، ؤلا واد ملاق ف تونس. لأهمية ديال هاد لواد تاريخيا كتكمن ف كونو مدكور كا حد كيفصل ما بين مملكة موريطانية ف لوقت ديال لماليك باݣا حتال بوكوس لول، ؤ مملكة نوميديا، شّي لّي كيأتر علا لفهم ديالنا ل لأحدات تاريخية ؤ لخريطة لجيوسياسية ديال شمال إفريقيا ف داك لوقت.

على حساب سطرابو، مولوكاط هوّا لحد لفاصل مابين بلاد *لموروصيوي* (لموريين) ؤ *لماصايسوليوي* (لماسيليين)، ؤ حدا لواد كان واحد لمرتفع مهجور ؤ ناشف من لما سميتو ميطاݣونيون.

أول توارخي دكر واد مولوكا كان تيتوس ليويوس (لمعروف ب ليڤي)، لي ألّف لكتاب ديالو التاريخ د روما مابين 27 و 9 قبل لميلاد. من بعد دكروه جوج كتوبا هوما تاريخ لبريطونيين () و تاريخ د ممالك بريطانيا () ب سمية مالوا ولّا مالڤا.

## مصادر

تصنيف:تاريخ د شمال إفريقيا
تصنيف:موريطانية
الصحرا لمغريبية لغربية

**الصحرا لمغريبية لغربية** هي مجموع لأقاليم لجنوبية ديال لمملكة لمغرببية، و كاتكوّن من جوج جيهات: جهة لعيون ساقية لحمرا اللي سترجعها لمغريب من صبليون ف 1975 من بعد لمسيرة لخضرا، و جهة الداخلة وادي الذهب اللي سترجعها ف 1979.

من ديك لوقت كاتحاول جبهة لپوليزاريو، لي كاتڭول بلي كاتدافع على لحق ديال تقرير لمصير د الصحراويين، و مدعومة من النظام ديال الدزاير، باش تاخد لإستقلال ديال هاد لمنطقة تحت الجمهورية العربية الصحراوية الديمقراطية لي تعلن عليها ف 1976.

ف 31 أكتوبر 2025، صوّت مجلس لأمن ديال لأمم لمتحدة على قرار كيقول بلي جميع لأطراف ف النزاع على الصحرا خاصهم يتفاوضو على أساس مقترح لحكم الداتي لي دارو لمغريب.

## جغرافيا ديالها
كاتوصل لمساحة ديالها ل 260.000 كيلوميطر مربع و عندها تلاتة ديال لمدن كبرى: لعيون، الداخلة و السمارة.

كايضور بيها موريتانيا ف الشرق و الجنوب و ف الغرب كايضور بيها لموحيط لاطلسي، ف الشمال كانلقاو جهة ݣلميم واد نون.

هاد لمنطقة ف لمغريب عندها موناخ صحراوي لي كايتميز ب قلّت شّتا.

## مصادر


تصنيف:لمغريب
لپلازما (فيزيولوجيا)

تصغير|بوشيطة فيها لپلازما

**لپلازما** هو الدم اللي ناقصا منو لكراوي ديال الدم، سوا الحمرا سوا لبيضا و لپلاكيطات. يعني ملخر هو **لمكون السايل** ديال الدم. لقدر ديالو كايشكل تقريبا النص دلقدر ديال الدم (55%) يعني جوايه ديك 3 ليترو، بينما لكراوي لحمرين كايشكلو 44% ولبيضين ولپلاكيطات 1%. اللون ديال لبلازما مايل للصفر، ونقدرو نضبرو عليه بواحد التيكنيكة بيولوجية سميتها الصفنطريݣ (بنݣليزية و بلفرانساوية: Centrifugation).

## لمكونات
لپلازما هيا عبارة على خيلوطة كاتكوّن سيرتو من لما 93% اللي كايتعتابر فيها هو الدوّاب و مواد خرين مدوبين فيه (لپروتينات، الدهنيات، لݣاز و لملاحي لمعدنية).

باش يتعرفو لمكونات دلپلازما ويتحسبو سوا كميا (الضوزاج) أولّأ فلجودة كاتدار طريقة كاتسما ب **[[ليليكتروفوريز]]** (بلفرانساوية: élèctrophorése).

لپروتينات كايشكلو لپارتية لقاصحة ديال لپلازما. اللي حاضر فيها بزاف هو **لالپيمين**، واللي غير بوحدو كايشكل تقريبا 60% ديال لپروتينات دلپلازما، ومن غيرها كاينين پروتينات خرين دلمناعة بحال لكونطركسدات (لپروتينات ديال لمرحلة لمجهدة تاع لحرقة)، لپروتينات النقالة...

كاينين عناصر خرين موهيمين بحال السكار (لݣليكوز)، لبيكاربونات (-HCO3)، ثاني اكسيد لكاربون (CO2) اللي نوبتهوم موهيمة فالتاقادة لحمضية-لقاعدية ديال الدم، لكوفاكتورات ديال تختر الدم، لڤيتامينات و لهرمونات اللي كايدوبو فلما و الزبالة ديال الجسم (بحال لبولة، لحمض لبولي و لبيليݣوبين) و زيد وزيد.

لپلازما كاتعتابر محايدة تريسينتياً يعني معندهاش شحنة ولا شارج حيت قد لأيونات السالبة قد لموجبة.

## مصادر

تصنيف:طب
تصنيف:لفيزيولوجيا
تصنيف:مقالات فيها مصدر و علاين 3000 بايت
تصنيف:دم
تصنيف:سوائل د لكسدة
تصنيف:علم الدم
دي إس إم-5

**DSM-5** هيا لڤيرسيون لخامسة ديال الدليل التشخيصي و لإحصائي ديال لإضطرابات النفسانية DSM، لي هو واحد لكتاب خرجاتو لجمعية ديال الطبا النفسانيين (پسيكياطر) ف لميريكان (ب نݣليزية APA /American Psyciatric Association) و كايتستعمل مرجع ف ݣاع لبلدان د لعالام باش يكلاصيو لأمراض النفسانية. هاد لكتاب تپيبليا ف لميريكان ف عام 2013.

## شنو فهاد لكتاب
هاد لكتاب هو لي كايحدد لينا واش شي واحد عندو مرضة مونطالية/نفسانية ولا لا، وحتا الدويان لي كايتخدمو باش يداويو هاد لمرضة.

هاد لكتاب كايتكون من تسعطاش مرضة مونطالية كانكلاصيوهوم كيماهكا:

# تزعزيعات عصبو-تشْكلية
# السكيزوفرينيا
# تزعزيعات بيپولارية أولا جوج قطيبية
# الديپريسيون
# تزعزيعات كاتعلق ب لخلعة
# تزعزيعات مهووسية-بزّزية
# الستريس
# تزعزيعات تفريقية
# تزعزيعات عضوية
# تزعزيعات ماكلانية
# تزعزيعات نفصامية
# تزعزيعات نعسانية و فيقانية
# تزعزيعات لي كاتعلق ب لهوية لجنسية ديال بنادم
# تزعزيعات ديال التعامل و لكونطرول ديال التحنقيز
# تزعزيعات كاتعلق ب لبلية و لكونصوماسيون ديال لاضروݣ
# تزعزيعات عصبو-معريفية
# تزعزيعات ديال الشخصية
# لإنحرافات الساكوفاحية: لپارافيليا
# مشاكيل ديال التحكم ف لفتحات ديال لخروج

## مصادر

تصنيف:كتوبا
تصنيف:پسيكولوجيا
تصنيف:مقالات فيها مصدر و علاين 3000 بايت
كلاص (بيولوجيا)

تصغير|لمستويات ديال تّقسيم طّاكسونومي د لحياة
**لكلاص ** (ب نݣليزية **Class**) ف لبيولوجيا هيّا تقسيم طاكسونومي عندو علاقة معا مستوى تّعقيد ؤ لأعضاء دّخلانية د لكسدة د لكائن لحي.

ميتال ديال كلاص هوّا لبزوليات (ب ) لي جات تحت من لفيلوم د لحبليات *chordata*، و فوق من تنضيمات بحال لقوارض، لخفافيش و اللوليات (لي منها لقرودا و بنادم).

## مصادر


تصنيف:لبيولوجيا
تصنيف:طاكسونوميا
تنيضيمة

تصغير|لمستويات ديال تّقسيم طّاكسونومي د لحياة
**تنيضيمة** (ب نݣليزية **Suborder**) ف لبيولوجيا هيّا تقسيم طاكسونومي تحتاني، كيتستعمل عادة يلا كان عدد لفاميلات ف تّنضيمة كبير، باش يزيد يسهل تّمييز بيناتها.

## مصادر


تصنيف:طاكسونوميا
تصنيف:لبيولوجيا
تصنيف:مقالات ب عناوين فيها نيولوجيزم
بوشويكة

تصغير|دري مريض بلبوشويكة
**بوشويكة** (ب لفرانساوية **varicelle**، ب لعربية **جذري الماء**) هيا واحد لمرضة جلدية وعصبية كايتسبب فيها ڤيروس سميتو بوشويكة-زونا نقدرو نختاصروه ب **VZV** (بلفرونصي :Varicelle-Zona) ، الخطورة ديالها كاتختالف على حسب لحالة ديال بنادم، واش ماعندوش لمناعة، واش دري صغير ؤلا شارف ؤلا مرا حاملة.
تقدر تكون قاتلة بالنسبة ل شيواحد بالغ ماعندوش لمناعة، لمرا لحاملة ؤلا دري يالاه تزاد.
## قراية على لمرضة
**لڤيروس بوشويكا-زونا "VZV"** ماعندوش شي ريزيرڤوار آخور من غير بنادم، يعني كايضرب غير بنادم ؤ ماكايضربش لكائنات لخرا، هاد لڤيروس معدي بزاف ؤ كايدوز ب الهوا (ب الشمان ديال لقطرات د الدفال د لمريض) ولاكن يقدر يدوز من لمرا لحاملة للجنين ديالها ؤ كايضرب خاصةً الدراري الصغار.

هاد لمرضة كاتكون بلا أعراض لمدة تقريبا د سيمانة (تقدر توصل حتال تلاتة دسيمانات) ؤ كاتبان على شكل سخانة ؤ شي **طفحات جلدية غوزية** على شكل بواقات كاتبان ف لجسم كاملو اللي من بعد كاتطور ؤ كاتعطينا جروحة مقشرين عامرين ب الݣيح هاد لحالة كانسميوها **بوشويكة**، إلا داز لڤيروس لشي ولسيسة عصبية حسية كايعطينا طفحات ملوكاليزيا ف لمناطق الحسية اللي كايعصبها هاد العصب هاد لحالة كاتسما **الزونا**.

غالبا هاد لمرضة كاتشافا غير بوحدها مورا سيمانة ؤلا جوج يلا كان بنادم عندو مناعة قوية، سينو تقدر تعقّد ل زونا د لعينين، ؤلا خماج خطير ديال الرية يلا كان بالغ و تصاب بلڤيروس.

## مصادر


تصنيف:طب
تصنيف:مرض
تصنيف:مرض د دراري صغار
تصنيف:مقالات فيها مصدر و علاين 3000 بايت
تصنيف:مرضات مهزوزين ف لهوا
تنضيمة (بيولوجيا)

تصغير|لمستويات ديال تّقسيم طّاكسونومي د لحياة
**تّنضيمة ** (ب نݣليزية **Order**، ب لعربية **رتبة**) ف لبيولوجيا هيّا تقسيم طاكسونومي كيجمع فاميلات عندها خاصيات متشابهة. النواع ف تنضيمة يقدرو يتقسّمو ل تنيضيمات (تنضيمات تحتانيين)، سيرتو يلا كانو كتار بزاف.

## مصادر


تصنيف:طاكسونوميا
تصنيف:لبيولوجيا
تصنيف:مقالات ب عناوين فيها نيولوجيزم
بوشويكة-زونا

**بوشويكة-زونا** (ب نݣليزية **Varicella Zoster Virus**) هو لڤيروس اللي كايدير بوشويكة. بوشويكة-زونا هوّ واحد من لڤيروسات لهيرپيسية التسعود لمعروفين لي كيصيبو بنادم. هاد لڤيروس كيقدر يعيش تا برّا لڭسدة د بنادم شي سويعات.

## مصادر

تصنيف:طب
تصنيف:ڤيروس
تصنيف:مرضات ڤيروسيين حيوانيين
تصنيف:بوشويكة
تاتسرت

**تاتسرت** أولّا **تين سرت** هي لوغة أمازيغية غربية كايهضرو بيها لقبايل التوارݣية ديال آيت أواري و كال إلغال فلجماعة دأكابينو فالنيجر. لمنطاقة اللي كايتهضر فيها بزّاف بهاد اللوغة كاينة مابين أكابينو، أبالاك وشادوانكا. لمتغيّر اللي كايهضرو بيه كال إلغال كايسمّيوه **تامْسغْلالْت**. فلأدب لقديم اللي كاين باللوغة دتماشق، تاتسرت كاتكتب shin-sart / shin-sar / tin-sar (شين-سارْت، شين-سار، أولّا تين-سار). لمصطلح اللي داير مابين لقبايل ديال آيت أواري هو tet-serret (تاتسرت) ولمقابل ديالو بتماشق shin-sart (شين-سارْت)، واللي كايعني 'لسان سرت' (سرت بلاصة كاينة فليبيا).

تاتسرت هي آخر متغيّر أمازيغي كايتعتابر لوغة مستاقلّة. برنوس (Bernus) تعامل معا تاتسرت بحال إلا راها لهجة ديال التوارݣية حتال 1981، وبعض لمصادير عتابروها لوغة صونݣاوية دالشمال. أول حاجة عندها علاقة باللوغة دتاتسرت نشرها دروين Drouin ف1984، ولاكين لأطروحة ديال خامد الطيّوب ف2001 بيّنات شحال دلفرق كاين بين تاتسرّت والتوارݣية.

تاتسرت هي اللوغة لأمازيغية لوحيدة اللي بقات واللي كاتشارك تغيرات ديال النطق مع تاضونݣيت ديال موريطانيا. هاد اللوغة فيها كلمات ماجايّينش من التوارݣية، بحال afagan (أفاݣان، *بنادم*) اللي كاينة فتمازيغت وسط لمغريب، aiddid (أَيْدّيد، *جرة ديال جلد لمعاز كايدار فيها لما*) اللي جاية من تاغديمسيت من ليبيا، وحتى awdosh (أَوْدوش، *عضم*) اللي جاية من لحسانية.

ݣاع الناس اللي كاتهضر بتاتسرت كاتدوي حتّى بتاولامت، واللي أتّرات فاللوغة ديالهوم. بحساب 2011 مابقاوش لكبار كايهضرو بتاتسرت معا الصغار، الشي اللي خلّاها تولّي مهددة.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تازونݣيت

**تازونݣيت**، **التزونݣية** أولّا **الزناݣة** هي لوغة أمازيغية غربية على لحافة ديال لينقيراض كاينة فموريطانيا والسينيݣال وكايهضرو بيها غير شوية ديال الناس.

هاد اللوغة كايتهضر بيها كلوغة أم فلڤيلاج ديال لمدردرة فلجانوب لغربي ديال موريطانيا على الساحل ديال لمحيط لأطلسي وفالشمال ديال السينيݣال. هاد اللوغة كاتعتارف بيها لحوكومة ديال موريطانيا. هاد اللوغة كاتشارك بزاف ديال لقواعيد داللوغة مع بزاف ديال لمتغيرات واللوغات لأمازيغية فلمغريب والدزاير، ولاكين كاينين شي خاصيات اللي مختالفين. فلحقيقة هاج اللوغة هي اللوغة لأمازيغية لوحيدة اللي بقات واللي هي متشعّبة بزاف، وعندها نطق مختالف على اللوغات لخرين ومتغيّرات ديال النطق مغايرين بحال حرف اللام /l/ اللي كايتنطق ديْ /dj/ وحرف لخا /x/ اللي كايولّي حرف لكاف /k/، زيادة على لهمزة /ʔ/ اللي كاينة بزاف وصعيب يتفسّر علاش هادشي.

"الزناݣة" جات من سمية قبيلة أمازيغية كبيرة (إزناݣن، صنهاجة). لكتاب ديال African Placenames (سميّات أفريقية) تاع أدريان روم كايعطي تفسير ديال سميات دشي بلايص فموريطانيا اللي جايين من تاضونݣيت.

## الديموݣرافيا
تاضونݣيت هي لوغة كانو كايهضرو بيها تحالف ديال لقبايل دصنهاجة اللي كانو كايحكمو بزّاف من شمال إفريقيا فلبدية دلقرون لوسطى. الزناݣية كانت منتاشرة فموريطانيا ولاكين بدات كاتغبر فاش لقبايل ديال ولاد معقيل ولّات هي اللي حاكمة من مورا لحرب ديال شربوبة فلقرن 17. من مورا هاد لحرب، ولّاو صنهاجة ممنوعين باش يكون عندهوم سلاح ولّاو إما فقها ومتخصصين فالشريعة ديال لإسلام أولّا خدّامين عند قبايل خرين. الزناݣية نجات غير عند الناس اللي كان عندهوم وضع جتيماعي كبير.

ف1940 دار دوبيي (Dubié) إحصاء وݣال باللي 13 ألف ديال لبشري كانو كايهضرو بهاد اللوغة فربعة ديال لقبايل كاينة مابين سان لويس وپوضور فالسينيݣال، وبوتليميت ونواكشوط فلبلاد ديال موريطانيا (ولاكين ماشي فالداخل ديال هاد لمدون):
* Tashumsha (تاشومشا، *لخمسة*): 4,653 من أصل 12,000.
* D-abu-djhes (د-أبو-ديَس، *إد بولحسن*): 5,000 من أصل 5,000.
* Gumdjedjen (ݣومْديَدْيَن، *إكومليلْن*)، اللي هي قبيلة متفرعة من إداو لحاج: 700 من أصل 4,600 اللي فإداو لحاج.
* Tendgha (تينْدْغا): 2,889 من أصل 8,500.

بحساب دوبيي، هاد لقبايل تخصصات فالشريعة ولفيقه وكانت عندها حياة ديال الترحال والكسيبة ديال لبݣر ولغنم (لقبايل اللي كانت كسايبية تحول لسانها للعربية). وحتى فديك لوقت لهضرة دالناس ولّات بلحسانية اللي هي لمتغير دلعربية اللي كاين فموريتانيا، وكانو كايهضرو بيهوم بجوج. تاضونݣيت كانت كاتستعمل مابين الناس دلقبيلة، وكانو كايعتابروها قلة دالصواب إلا هضرو بيها معا ناس اللي ماكايفهموهاش، شي وحدين تعمّدو مايعلموهاش لولادهوم باش يعطيوهوم بدية نطيباعية بلحسانية. واخا هكاك كانو قبايل اللي حافضو على هاد اللوغة بحال رمز ديال ليستيقلال ديالهوم ولحماس اللي كانت عندهوم معا الدين، كانت ݣاع متلة بلحسانية كتبها دوبيي كاتݣول: "لمور اللي يهضر بالزناݣية ماهو لحمة ولا محارب" (لحمة معناتها ولد قبيلة صنهاجية اللي حاكمينها لعرب دولاد حسان).

من مورا نص ديال لقرن، ولّا لعدد دالناس اللي كايهضرو بالزناݣية شي 2000 واحد. ف2018 ولّا هاد لعدد 200 وغادي كايطيح. واخا تاضونݣيت غادة فالطريق دلينقيراض، شي 10 فلمية من لكلمات اللي كاينة فلحسانية جاية من هاد اللوغة.

## اللهجات
كاينين ختيلافات باينين مابين اللهجات ديال تاضونݣيت، بزّاف مابين اللهجة ديال إد بولحسن وتاع تيدنغا.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
لوغات أمازيغية غربية

**اللوغات لأمازيغية لغربية** هي فرع ديال اللوغات لأمازيغية. هاد لفرع فيه جوج ديال اللوغات:
* تاضونݣيت
* تاتسرت

تاضونݣيت أولّا الزناݣية كاينة فلجانوب لغربي ديال موريطانيا، أما تاتسرت كاينة فلوسط ديال النيجر. كايبان بحال إلا هاد اللوغات أترات فاللوغة دكوراندجي اللي كاينة فالدزاير وتابعة للوغات الصونݣاوية.

لمصطلح ديال لأمازيغية لغربية ستاعملاتو أليكساندرا أيخينڤالد وأليكساندر ميليتاريڤ ف1984 وكانو كايعنيو بيه تاضونݣيت بوحدها حيتاش ماكانوش معلومات على تاتسرت فديك لوقت.

لمتغيرات ديال الصوت اللي كاتميز هاد لفرع هو لخروج ديال شي حروف ديال لأمازيغية لبديانية بطرق مختالفين على اللوغات لأمازيغية لخرة:

## مصادر

تصنيف:لوغات أمازيغية
تصنيف:مقالات فيها مصدر و 3000 بايت
ساندروم

**ساندروم** هو واحد جماعة ديال **لعلامات الكلينيكية** (اللي كايشوفها وكايحددها طبيب) و **سامپطومية** (اللي كايحس بيها لمريض) اللي كايميزو واحد ل **مرضة** ولا **مرضات فلانية**.

## سواندرم معروفين

### ساندروم حريقاني
مثلا، هاد جماعة ديال لأعراض (كايتسماو برباعية ديال كورنيليوس سيلسوس: لقرن 1 ميلادي)
* لحمورية
* سخونية
* نفوخية
* ضرّان

كاتعطينا الساندروم لحريقاوي (بلفرانصاوية: **Syndrome inflammatoire**) واللي كانلقاوه فبزاف ديال لمرضات بحال توسيخة (بشي بكتيريا ولا شي فيروس ولا شي پارازيت)، لكونصير، جرحة، لعافية ولا لموت ديال شي عضو.

### ساندروم سداني
كايبان فالسدان دلمصارن و فيه حتاهوا "رباعية السدانية":
* ضرّان.
* لقيا.
* لحبيس د لمريط.
* الريح ف لمصران.

## مصادر


تصنيف:طب
تصنيف:ستيتناء من طاݣ ناقصين تصاور
پلازما

هادي صفحة د التوضيح، كلمة **لپلازما** يمكن يكونو عندها هاد لمعاني:

* لپلازما: مكون ديال دّم عند بنادم ؤ لحيوانات.
* لپلازما: حالة مادية من بين لحالات رّبعة لأساسية د لمادة.

تصنيف:صفحة توضيح
تاولامت

**تاولّامت** هي أكبر لوغة فاللوغات التوارݣية اللي هي فرع ديال اللوغات لأمازيغية. هي غاليبا كاتدخل فتصنيف سميتو تماجق مع لوغة خرة (تايرت). تاولَّمت هي اللوغة ديال توارݣ إوَلّمْدَن. هاد اللوغة كاينة فمالي والنيجر وطرف من الشمال ديال نيجيريا واللي كايهضرو بيها وصلو ل801 ألف دلبشري.

## مصادر

تصنيف:لوغات أمازيغية
تصنيف:لوغات توارݣية
تايرت

**تايرت** أولّا **آير تماجق** هيا تنويعة ديال تماجق اللي تابعة للوغات التوارݣية. كايهضرو بيها التوارݣ ديال جبال آير فلجيهة ديال أݣاديز فالنيجر.

إطنولوݣ كايݣول باللي كاينين جوج لهجات ديال هاد اللوغة: آير (تايَرت) وتَناسْفاروات (تَماݣاراسْت، تامَسْݣرْست). روجر بلينش ف2006 عتابر بلي هاد الجوج د تّنويعات هوما لوغات، وݣال باللي تايرت عندها جوج لهجات: إنݣال وݣوفات، ؤوتَناسْفاروات عندها لهجة وحدة: آزْروري.

## النطق
### الصوايت

### لحروف

## مصادر

تصنيف:لوغات أمازيغية
تصنيف:أمازيغ
تصنيف:مقالات مافيهاش مصدر و فايتة 3000 بايت
تصنيف:لوغات توارݣية
لأمازيغية لمعيارية الدزايرية

**لأمازيغية لمعيارية الدزايرية** أولّا **تمازيغت** هي اللوغة الرسمية الصطوندار ديال لأمازيغية فالدزاير. هاد اللوغة كاينة دابا فتطوير كبير من نهار ولّات لأمازيغية لوغة رسمية فلبلاد.

لمعيرة ديال هاد اللوغة عتامدات على لأعمال ديال مولود معمري ولكتاب ديالو le dictionnaire et le précis de grammaire berbère (kabyle) (الديكسيونير ولخلاصة ديال لقواعد دلأمازيغية (لقبايلية) ).

## مصادر

تصنيف:لوغات أمازيغية
تصنيف:لوغات أمازيغية شمالية
تصنيف:لوغة معيارية
تماهق

**تماهق** أولّا **تهاݣّارت تماهق** هي اللوغة لوحيدة اللي معروفة من اللوغات التوارݣية دالشمال اللي كايهضرو بيها ناس فالدزاير ولغرب ديال لبيبيا والشمال ديال النيجر. كاين مابينها ومابين اللوغات التوارݣية دلجانوب اللي فجبال آير وأزاواغ وأداغ شوية تاع لفرق. لفرق كاين فالتبديل ديال شي أصوات، بحال Tamahaq (تَماهَق) بلاصة Tamajaq (تَماجَق) أولّا Tamasheq (تَماشَق). بحساب إتنولوݣ هاد اللوغة كايهضرو بيها 71,400 واحد فالدزاير و112,900 فݣاع لبلدان فتقدير ديال 2020.

## لمتغيرات
كاينين تلاتة ديال لمتغيرات فتماهق:
* *تهاݣارت*: كاينة حدا جبال لهݣار فلجانوب ديال الدزاير،
* *آجّر*: كايهضرو بيها لقبايل ديال كل آجر فلغرب ديال ليبيا والشرق تاع الدزاير،
* *غات*: كاينة حدا جانت فلجانوب الشرقي ديال الدزاير وغات فليبيا.
روجر بلينش ف2006 ݣال باللي تهاݣارت وغات هي لوغات توارݣية مختالفة.

## مصادر


تصنيف:لوغات أمازيغية
تصنيف:أمازيغ
تصنيف:لوغات أفروآسيوية
تصنيف:مقالات فيها مصدر و علاين 3000 بايت
تصنيف:لوغات توارݣية
نوع (بيولوجيا)

تصغير|لمستويات ديال تّقسيم طّاكسونومي د لحياة
**نّوع** (ب نݣليزية **Species**) ف لبيولوجيا هوّا تقسيم طاكسونومي كيجمع كائنات عندها نفس لأصل ؤ خاصيات متشابهة بزاف ؤلا متطابقة ؤ كتقدر تكاتر بيناتها ب شكل طبيعي.

## مصادر

تصنيف:لبيولوجيا
تصنيف:طاكسونوميا
تصنيف:نواع (بيولوجيا)
ݣنس (بيولوجيا)

تصغير|لمستويات ديال تّقسيم طّاكسونومي د لحياة
**لݣنس ** (ب نݣليزية **Genus**) ف لبيولوجيا هوّا تقسيم طاكسونومي كيجمع كائنات عندها نفس لأصل تّطوري (نفس الجد) ؤ خاصيات متقاربة بزاف، ولاكين ماكاتقدرش تكاتر بيناتها، ؤلا يلا ولدات كائن هجين كيطلع عاݣر.

## مصادر


تصنيف:لبيولوجيا
تصنيف:طاكسونوميا
تصنيف:مقالات ب عناوين فيها نيولوجيزم
فاميلة (بيولوجيا)

تصغير|لمستويات ديال تّقسيم طّاكسونومي د لحياة
**لفاميلة** (ب نݣليزية **Family**) ف لبيولوجيا هيّا تقسيم طاكسونومي فوق من لݣنس ؤ تحت من تّنضيمة. معتامد علا لخاصيات لّي كتشابه فيها واحد لمجموعة د كائنات.

## مصادر


تصنيف:لبيولوجيا
تصنيف:طاكسونوميا
تصنيف:مقالات ب عناوين فيها نيولوجيزم
أنترفيرون

**أنترفيرون** (ب لفرانساوية *Interferon* ) هو **ݣليكوپروتين** كانرمزو ليه ب "IFN" من لفاميلة ديال **السيتوكينات (ميساجات خلوية)** . عادةً ماكايتنتجو من عند لخلية لوكالة لكبيرة ولا لخلايا اللي توسخات ضد فݣاع التوسيخات اللي لوريجين ديالهوم ڤيروس.

## قراية على لأنترفيرونات

### تاريخ دليكتشاف

هاد لانترفيرونات تكتاشفو فعام 1957 من عند يسحاق و ليندنمانّ، فاش شافو فواحد التجريبة داروها على دجاجة، باللي لخلايا الا توسخات بلفيروس ديال الرواح كاتنتج واحد لفاكتور كايخلي لخلايا لخرين يوليو مقاومين لهاد لفيروس. هاد لفاكتور سماوه بلانترفيرون حيت جا من لكلمة النݣليزية Interfere(بلمغربية: شوّش) حيت كايشوّش على لفيروس ومكايخليهش يتكاتر.

### النواع ديالهوم

كاينين جوج دنواع دلانترفيرونات : I و II على حساب لفورمة الجزيئية ديالهوم.

-النوع اللول كايتقسم لجوج دنواع عل الاقل : الفا و بيطا IFN-alpha, IFN-beta. هادو تقريبا منتاشرين فلجيسم كاملو.
تصغير|تصويرة ديال لانترفيرون ألفا
تصغير|تصويرة ديال لانترفيرون بيطا

-النوع التاني فيه نوع واحد عند بنادم واللي هوا لانترفيرون ݣاما IFN-gamma.
تصغير|تصويرة ديال جزيئة تاع لانترفيرون ݣاما

### لخدمة ديالهوم

فاش كايتنتجو وكايتلقو من عند لخلية اللي توسخات بلفيروس ، هاد لأنترفيرونات كايديرو تلاتة دلخدمات موهيمين:

# كايحبسو الزيادة دلفيروس.
# كايطلعو من التعبير ديال لجزيئات دCMH-1 عند لخلايا النقيين باش يسهال التدمير ديال لخلية لموسخة بوحدها ومايتقاسوش النقيين.
# كاينوّضو وكايحرّضو لخلايا لقتالة الطبيعية NK اللي عندها دور موهيم فالمناعة ضدلفيروسية.

### لاهمية ديالهوم

هاد لأنترفيرون كايتخدمو فالطريطمو ديال لمرضات اللي السباب ديالهوم فيروس بحال بوصفير،السيدا وزيد وزيد...

## مصادر


تصنيف:طب
تصنيف:لبيولوجيا
تصنيف:مقالات فيها مصدر و 3000 بايت
لسان

تصغير|اللساناللسان (ب لاتينية **Lingua**، بالسوسية **ⵉⵍⵙ** *إيلس*) هو واحد لعضو ݣلضمي كاين فلجوف الفمي، عندو خدامي موهيمين فلعيشة ديالنا واللي هيا: الدوقان، السريط، كاتعاون على لهريد د لماكلة و حتا كاتعاون ف لهضرة و التخراج الصحيح د لكلمات ف اللوغة و كاين ݣاع عيلم سميتو علم اللسانيات اللي كايقرا على اللوغات.

## لاناطومي ديال اللسان

اللسان كايتقسم على جوج ديال لقشايف (قِطَع):

•**لكسدة د لسان** (كايتحرك)

•**الجدر د لسان** (جامد)

لكسدة براصها كاتقسم لجوج د لپارتيات بواحد اللعيبة على شكل "V" سميتها ل" **ڤي لفمي**"؛ لپارتية اللي كاينة ف التلت 1/3 اللوراني كاتسما **بحلقومية** (منسوبة للحلقوم)، ولپارتية اللي كاينة فالتلتين 2/3 لقداميين كاتسما **بفمية** (منسوبة للحفرة لفمية).

هاد الزونات كلها و **التعصاب** ديالو، التلت اللوراني كايتعصب بلعصب **اللسانوحلقومي** الجويجة لقلقولية التاسعة **(N IX)** و التلتاين لقداميين كايتعصبو **بلعصب لكمّاري** الجويجة لقلقولية السابعة **(N VII)**.

## مصادر


تصنيف:أناطوميا
تصنيف:أعضاء د لحسان
مطوية

تصغير|مطوية
**لمطوية** (ب نݣليزية **Brochure**) هيّا وتيقة ديال لمعلومات علا شي موضوع، كتكون عادة مطوية مرة ؤلا جوج ؤلا كتر، باش يسهال تّوزيع ديالها بين نّاس. لمطويات كيتستعملو ف مجالات بزاف منهم لماركوتينݣ علا ود لإشهار ديال شي منتوج، ؤلا تعريف لمواطنين ب شي مشروع حكومي ؤلا جمعاوي، ؤ ستيعمالات خرين.

## مصادر


تصنيف:نوع أدبي
لونزيم لبدالة للونجيوطونسين

**لونزيم لمبديلة للونجيطونسين** اولا **لونزيم لمحويلة**(ب نݣليزية **angiotensin-converting enzyme**). هادي واحد لپيپتيداز ( اونزيم كاتفرع لپروتينات)اللي كاتشكل عنصر موهيم ف سيستيم الرينين-انجيوطونسين-ألدوستيرون(RAAS) و اللي كاتزرّب التحويل ديال لونجيوطونسين-1 **للونجيوطونسين-2** مُزير صحيح دلعروق، ولايني كاتهرس ل**براديكينين** -موسع صحيح دلعروق- لشي پروتيدات ماخداماش.

يعني، هاد لونزيم هيا أونزيم مزيرة للعروق ؤ مطلعة للطانسيو بلمعقول.

هاد لونزيم عندها بزاف د سميات تقريبا 15 سمية بحال لكينيناز 2، پيپتيداز P وزيد وزيد.

## قراية على لونزيم
### لينتاج دلونزيم
لجين ديالها "ACE" كايكودي لجوج دل "إيزونزيمات"،إيزونزيم جسدي كايتبان سيرتو فلخلايا دالنسيج الرياوي، لخلايا دلعروق.. و إزونزيم توالدي كايتبان فلحيوانات لمانوية.
### بيوشيمي دلونزيم
هاد لونزيم هيا عبارة على ميطالوپروتيناز اللي لكوفاكتور ديالها ميطالي هوا ليون ديال الزنك .

## مصادر

تصنيف:طب
تصنيف:بيوشيمي
تصنيف:مقالات ب عناوين فيها نيولوجيزم
تقسيمة (بيولوجيا)

تصغير|الشكل ديال الشجرة د لعائلة د شي مجموعة د لكائنات لي كاتّجمع ف "تقسيمات" (معلّمين ب لوان مختالفين)
**تّقسيمة** ؤلا **لݣروپ الطبيعي** ؤلا **لكليدة** (ب ) ف لبيولوجيا هوّا ݣروپ مونوفيلي كيجمع فاميلات ؤلا نواع عندها نفس الجد تّطوري.

## مصادر

تصنيف:لبيولوجيا
تصنيف:طاكسونوميا
تصنيف:مقالات ب عناوين فيها نيولوجيزم
أدب تشلحيت

[تصغير|صفحة لولا من مخطوطة [تاشلحيت|بتشلحيت من القرن الثامن عشر مكتوبة بالخط العربي. المخطوط من كتاب الحوض لمحمد أوزال، الجزء اللول.]]
**أدب تشلحيت** هو مجموعة ديال لأعمال لمكتوبة و شّفوية ب تاشلحيت، و مجموع فيها الشعر و لأدب و لقيصاص و الروايات. كاينتاشر أدب تشلحيت ب لأساس ف منطقة سوس و لأطلس الصغير و لكبير عند نّاس ديال جنوب غرب د لمغريب.

## الأدب الشفوي
كايتميز أدب تشلحيت بحالها بحال اللوغات لأمازيغية لخرة بمجموعة واسعة من لأدب الشفوي. وفلغالب دلأحيان كايكونو كايدويو على لخرافات و قيصاص لحيوانات على شخصية بن آوى (أوشن)؛ كاتشمل لأنواع لوخرى لأساطير و قيصاص لائمة و طالابا ديال لعلم الشرعي و لألغاز. كان تسجل و تنشر عدد كبير من هاد نّوصوص شّفوية، وحتّى نّوصوص الإثنوغرافية لي كايدويو على عادات وتقاليد الشلوح من لخّر ديال لقرن التاسع عشر، بشكل رئيسي من عند لعولامة لݣْور خصوصا لي متخصصين ف داكشي ديال اللسانيات.

## لمخطوطات
تشلحيت هي وحدا من اللغات الإفريقية لقلال لي باقا حية و عندها أدب كايرجع لفترة قبل لإستعمار. بزاف ديال لمخطوطات مكتوبين بلحرف لعربي كاين فيهم لي كايرجع تال لقورون رّبعة لي فاتو. أقدم نص قدّو إئرخوه هو عبارة على مجموعة كبيرة من لمحاضرات لي كايدويو على لعلوم لدينية (لعلوم ن الدين) على شكل أبيات كتبها براهيم الصنهاجي لي معروف حتى باسم براهيم أزناك (مات عام 1597 م). أشهر كاتب لهاد التقليد هو محمد الهوزالي لي معروف حتى باسم محمد أوزال (حوالي 1680-1749 م). أطول نص موجود بتشلحيت هو شرح لكتاب الحوض دلمسائل الشرعية على شكل دليل للقانون المالكي. هاد لكتاب لي لعنوان ديالو هو المنجى كتبو الحسن بن مبارك التاموديزتي لي مسمين عليه بلحسن أومبارك أوتموديزت (مات عام 1899 م). بزاف ديال لمخطوطات مهمة بتشلحيت راهم مخبينهم ف آكس أون بروفانس (مجموعة أرسين رو) ومكتبة دجامعة لايدن.

لمخطوطات كولها عندها طابع ديني ف لمحتوا ديالها، وكان لهدف الرئيسي منها ديك ساعا هو إيوفرو لمعرفة بداكشي د دين لناس و خصوصا لي ماكايدويوش بلعربية (بالطبع، كايخدمو لعولاما لمتعلمون كمعلمين). بزاف من هاد نّوصوص مكتوبة بصيغة مؤنّفة باش تسهل لحفظ والتلاوة. من غير النصوص الدينية البحتة (كولها تقريبًا ف شكل مؤلف) ، كاينا حتى روايات بحال قصة النبي يوسف (لقصة ن يوسف) وقصة الغزاوات ف سوس، وقصائد على ملذات شريب أتاي، ومجموعات من الوصفات الطبية (نثرًا).

كاتختالف اللوغة لمكتوبة على الشفهية ف شي لعيبات. بحال متلا كانلقاو بلي بزاف من لمخطوطات فيها مزيج من سمات اللهجة لي ماكاينينش ف حتى لهجة حديثة. لوغة باش مكتوبين لمخطوطات حتى هي فيها عدد كبير من لكلمات لعربية وهي ظاهرة سماوها العروبة الشعرية.

## شوف حتّى

* لوغة تشلحيت
* شلوح
* موسيقى ديال روايس
* سهل سوس

## مصادر

## مصادر خرى

* Boogert, N. van den (1997). *The Berber Literary Tradition of the Sous. With an edition and translation of "The Ocean of Tears" by Muḥammad Awzal (d. 1749). De Goeje Fund, Vol. XXVII. Leiden: NINO*
* Galand-Pernet, P. (1972). *Recueil de poèmes chleuhs*. Paris: Klincksieck

تصنيف:لأداب
تصنيف:لوغات أمازيغية
تصنيف:لأداب لمغريبي
تصنيف:مقالات فيها مصدر و 3000 بايت
تصنيف:تاشلحيت
آولوس كورنيليوس كيلسوس

**آولوس كورنيليوس كيلسوس** (مزيود ف جوايه 25 ق.م، مات ف جوايه 50 ميلادية) هوّا طبيب ؤ موسوعيست (كاتب موسوعات) روماني لي معروف ب لأعمال ديالو ف لمجال د طّب، سيرتو كتابو دي ميديكينا ، لي كيعتاقدو لحرايفيا بلي كان طرف من موسوعة كبيرة ضاع داكشي لاخور منها.

## لأعمال
### دي ميديكينا
شّابيطرات د لكتاب:
* تّاريخ د طّب
* لپاطولوجيا لعامة (پاطولوجيا = علم د لأمراض)
* أمراض محددة
* لأجزاء د لكسدة
* لفارماكولوجيا (علم د صّيدلة) من جوج ݣزوات
* لجيراحة
* لؤرطوپيديا (مجال طبي كيهتم ب لعضام، لمفاصل ؤ لݣلاضم)

## مصادر

تصنيف:طب
تصنيف:تاريخ
فلسفة
تصنيف:وفيات 50
تصنيف:زيادة ف عوام 20 قبل لميلاد
تصنيف:زيادة 25 قبل لميلاد
تصنيف:كاتب روماني قديم
تصنيف:وفيات ف عوام 50
لوغات توارݣية

**اللوغات التوارݣية** هي ݣروپ ديال اللوغات لأمازيغية كايهضرو بيه التوارݣ اللي كاينين فمالي، النيجر، الدزاير، ليبيا وبوركينا فاصو، وواحد شوية ديال الناس، شعب لكينّين فتشاد.

## لوصف
اللوغات التوارݣية هي لوغات تابعة للفرع دلجانوب من اللوغات لأمازيغية وشي ناس كايشوفوهوم لوغة وحدة عندها بزّاف ديال اللهجات. اللي كايميّزهوم كتر هو شوية ديال التغييرات فلهضرة (التحويل ديال الزاي ولحا). لمتغيرات التوارݣية حافضات على بزاف ديال لحوايج، منها لمزادية ديال جوج صوايت قصار فلبلايص اللي فلوغات لأمازيغية دالشمال ولّا فيهوم غير واحد أولّا مشا ݣاع، لقلّة ديال لكلمات اللي تسلّفات من لعربية.

اللوغات التوارݣية كاتكتب بلحرف ديال تيفيناغ. واخا هكّاك فشي بلايص كاتكتب هاد اللوغات بلخط لعربي (وهادشي من لقرون لوسطى)، أما لكتابة لأمازيغية باللاتينية هي رسمية فالنيجر ومالي.

## التصنيف
* شمالية
** تماهق اللي هي اللوغة ديال كال أهݣار وكال أجّر فالدزاير وليبيا والشمال تاع النيجر. كايهضر بيها شي 70 ألف واحد. كاتسمّى حتى تهاݣّارت.
* جنوبية
** تماشق اللي كايهضرو بيها كال أدرار (أدرار إيفوغاس)، كاينة فمالي وكايهضر بيها شي 500 ألف واحد.
** تايرت كايهضرو بيها 250 ألف واحد من كال أَير فالنيجر.
** تاولامت – كايهضرو بيها شعب إيوَلَّمْدَن فمالي والنيجر. كايهضرو بيها شي 800 ألف دلبشري. كايتستعمل مصطلح إيوَلَّمْدَن سمية خرة لهاد اللوغة.
** تماشق ديال كال أَساكان.

روجر بلينش (2006) كايليستي هاد اللوغات معا اللهجات بين جوج قواس:
* تاولامت (أبالاغ/شرق، غرب)
* تايرت (إنݣال، ݣوفات)
* تامْسݣَرسْت (أَزْروري)
* تفاغيست
* تَهݣّارت/أَهݣّار
* غات

الناس اللي كاتهضر بتين سرت (تاتسرت) كايݣولو على راسهوم باللي هوما توارݣ، ولاكين اللوغة كاتحسب على اللوغات لأمازيغية لغربية.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
زدحة دموخراجية

**زدحة دموخراجية** أولا **صدمة إيموراجية** أولا **صدمة نزيفية**، هادي واحد لحالة اللي كاتكون عند بنادم، و اللي كايطرا فيها واحد دموخراجية (نزيف) مجهدة ديال الدم إما بسباب شي جرحة برانية و لا دخلانية هادشي كاينتج عليه النقصان ديال التوصال د لوكسيجين للأنسيجة.

الزدحة الدموخراجية كاتعتابر إيرجونس طبية حيت يقدر يغادي للموت يلا ماتطريطاش.

## قراية
### فيزيولوجي
فاش كانخسرو الدم، لحْجْم ديالو كايهبط ديك الساعات. الدم ماكايوصلش للقلب بلكمية الكافية و هادشي اللي كاينقص الديبي لقلبي و لأعضاء مكايوصلهمش مزيان الدم. و كاطرا واحد لحالة ديال لهبوط د لوكسيجين. و يقدر يدي للخسران ديال لأنسيجة.

### سبيطار
لعلامات ديال هاد الشوك :
# لهبوط د الطانسيو.
# لقلب كايدق بالزربة.
# واحد لحالة د الجعورية (بنادم كايجعر)
# الشحوبية.
# لعرق و لبرودة ديال ليدين والرجلين.
# كايتنفس بالزربة.
# لحسان ب لعطش.
# نقص د لبولة.

## مصادر

تصنيف:طب
تصنيف:مقالات ب عناوين فيها نيولوجيزم
تصنيف:دموخراجية
أمينة لمريني الوهابي

**أمينة لمريني الوهابي** تولدات ف مدينة الناظور ف المغرب ف 14 شتنبر 1952 هي ناشطة مغريبية ف حقوق د بنادم ؤ حقوق المرا، ؤ من لمؤسسيين ديال جمعية الديمقراطيا د لعيالات المغرب ؤ رئيسة الهيئة العليا د لإعلام السمعي البصري ف المغرب من 2012.

## حياتها
بعد ما خدات لمريني الباك ف 1970 ؤ شهادة د لإجازة ف عام 1975، دوزات واحد لعام  ف المدرسة العليا د للأساتذة، فين تخرجات ؤ ولات أستاذة. من بعدها خدمات ف الدار البيضا، من موراها تحولات لمدينة بني ملال ؤ ب الضبط فمنطقة سوق سبت ولاد النمة فين دوزات عشر سنين  من بعد هادشي  نتاقلات لمدينة سلا.

من بعد، دوزات لمريني لإمتحان د لمفتشين ديال التعليم الليسي ؤ نجحات فيه. هادشي خلاها باش تخدم لمدة عام مفتشة رئيسية للتعليم الوطني ف مدينة المحمدية، ؤ من بعد خدمات ف مدينة الصخيرات  تمارة بين 1988 ؤ 1990، و ف لخر نتقلات  ل مدينة سلا، فين خدمات ل مدة 22 عام (بين 1990 ؤ 2012).

ف 2012، تعينات أمينة لمريني رئيسة للهيئة العليا د لإعلام السمعي البصري ف المغرب.

### خدمتها ف سياسة ؤ لعمل لجمعوي
ب لموزاة مع قرايتها  ف ليسي لتحقات أمينة لمريني بحزب التقدم ؤ لإشتراكية، من موراها ف لافاك نضمات لإتحاد لوطني ديال طلبة لمغرب، زيادة على كونها عضوة ف لجنة د الرباط التابعة ل "الشباب المغربي د لخدما"، لي كيتنسب ل لإتحاد المغريبي د الخدمة.

### حياتها لخاصة
أمينة لمريني مزوجة ؤ عندها جوج د لولاد.

## لعضوية ديالها

* عضوة ف مؤسسة د لجمعية الديمقراطية د لعيالات ف المغرب و رئيسة ديالها سابقا.
* عضوة مؤسسة ؤ عضوة سابقة ف المجلس الوطني د لمنظمة المغربية د لحقوق د بنادم.
* عضوة مؤسسة ف المنظمة المغربية د لحقوق د بنادم.
* عضوة مؤسسة د لجنة الدعم ديال تعليم الدريات الريفيات.
* عضوة ف مؤسسة إدريس بنزكري.
* عضوة سابقة ف اللجنة الإستشارية د لجهوية.
* عضوة سابقة ف المجلس الأعلى د التعليم.
* عضوة ف المجلس الإستشاري د حقوق د بنادم.
* عضوة ف شبكة حقوق د بنادم الأورومتوسطية.
* عضوة ف المجلس الإستشاري الدولي د شبكة الشراكة ديال تعليم لعيالات.

## مصادر

تصنيف:زيادة 1952
تصنيف:سياسة
تصنيف:فيمينيزم
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف ناضور
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
لوغات أمازيغية شمالية

**اللوغات لأمازيغية الشمالية** هي سنسلة ديال اللهجات واللوغات كاينة فشمال إفريقيا، وهي فرع من لفروع لكبار ديال اللوغات لأمازيغية. تهرسات ليستمرارية لجغرافية ديال هات اللوغات واللهجات بلينتيشار ديال لعربية.

اللوغات لأمازيغية دالشمال اللي كايهضر بيها كتر من مليون واحد هي: تاشلحيت، تمازيغت وسط لمغريب، تاريفيت، تاشاويت وتاقبايليت. كاينين تلاتة ديال لݣروپات فهاد لمجموعة داللوغات:
* اللوغات لأمازيغية دلأطلس لمغريبي (فيه تاشلحيت و تمازيغت وسط لمغريب)
* اللوغات الزناتية
* تاقبايليت

لحدود الشرقية تاع هاد اللوغات دالشمال مامحدّدش. شي لوغاويين كايدخلو تانفوست وتاغديمسيت، ؤوحدين خرين ماكايدخلوهومش بآخر ماخرج فالديراسات. لأغلبية كايݣولو تاغديمسيت ماشي لوغة دالشمال، ولاكين إتنولوݣ كايدخّلها معاهوم.

ماكاينش شي جواب موتوق باللي اللوغات لأمازيغية دالشمال راها لوغات أولّا لهجات. شي أكاديميين كايݣولو باللي ماشي غير اللوغات لأمازيغية الشمالية بوحدها ولاكين ݣاع اللوغات لأمازيغية هي لهجات ديال لوغة، وأكاديميين وحدين خرين كايݣولو باللي لأعداد كبيرة بزّاف. فݣاع لحالات، لمفاهمة مابين اللي كايهضرو بهاد اللوغات تقد تكون طالعة شوية (تادجربيت معا أمازيغية مطماطة)، أولّا متوسطة (تاريفيت معا تاشاويت)، أولّا طايحة/منعادمة ݣاع (تاشلحيت معا تيديكلت).

## مصادر


تصنيف:لوغات أمازيغية
تصنيف:لوغات د لمغريب
تصنيف:مقالات فيها مصدر و 3000 بايت
شاب

**نبيل لعمراوي**، لي معروف كتر ب سميت **شاب**، هو مغني ؤ كاتيب كلمات مغريبي أصلو من والماس.

توصف بلي راه كاتيب كلمات موهوب ؤ عندو هتيمام كبير ب لموسيقا لمغريبية تقليدية.

## حياتو
بدا يلعب نبيل لموسيقا ف عمرو خمسطاش لعام، بدا ف لول ب لݣيطار، موراها لوتار، لعود، لكمانجة، لپيانو ؤ سانطتيزور.

كان قرا ف لمعهد لعالي د لفن لمسرحي ؤ تنشيط ف رباط.

## تأتيرات
تأتر شاب ب لموسيقا شعبية د زيان، كبر على لإقاعات د محمد رويشة، علي أزلماط و حادة أوعكي. تأتر حتا ب لأغاني د شعبي لي كيلعبوها ف لعراسات و لحفلات ف لحومة د لقامرة ف رباط؛ و حتا ب لأغاني د راي د لفنانة بحال شاب حسني، شاب مامي، خالد، شاب نصرو، شاب بلال، شاب رزقي لي كانو كيتعلبو ف لقهاوي د لبيار.

ومن بين لمؤترين ف شعبي، جبد شاب مغنيين بحال حاجيب، ميلود لمغاري، لبحيري، ونجاة عتابو، زيد عليها سميات قديمة ديال لموسيقا د لعيطة. موراها، مورما بانو طباسل ديال صاطيليط بدا يكتاشف لموسيقا شرقية، ديال لخاليج ؤ شام، ؤمعا لانترنيت روك، لميطال، ؤ جاز. بين شاب على تقدير ديالو لموسيقى د زياد رحباني.

## لموسيقا
شاب هو واحد ضاهرة ف لانترنيت، ؤ عندو شعبية خصوصا ف يوتوب. لموسيقا ديالو تصنفات بلي راها "مغريبية حقيقية"، خصوصا ملي خدم ب إقاعات أصلية ديال شعبي.

### لكلمات
شاب كيكتب لكلمات ديال لأغاني ديالو ب دارجة. لمحتوى ديال لكتبة د لأغاني ديالو توصفات بلي راها فشكل، ؤ ف نفس لوقت عادية ؤ عميقة.

### ألبومات

* تخرشيش، 2018
* أخر صعاليك لمحترمين، 2019
* سمع بالاك، 2021

## مصادر

تصنيف:يوتوبر مغريبي
تصنيف:مغني مغريبي
تصنيف:زيادة 1990
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف والماس
تصنيف:ناس د والماس
تيفيناغ

**تيفيناغ** (بلكتبة تاعها: **ⵜⵉⴼⵉⵏⴰⵖ**، بالنوسخة ديال التوارݣ: **ⵜⴼⵉⵏⵗ** أولّا **ⵜⴼⵏⵗ**، بلكتابة لأمازيغية باللاتينية: **Tifinaɣ** هي كتابة ديال أبجد كايتكتبو بيها اللوغات لأمازيغية.

تدارت لفباية جديدة مبنية على هاد السيستيم دلكتابة فلقرن 20 وتسمات تيفيناغ الجديدة أولّا تيفيناغ دليركام (بالنݣليزية: Neo-Tifinagh). هاد النوسخة ديال لكتابة كاتستعمل رسميا فلمغريب باش تتقرا لأمازيغية لمعيارية لمغريبية فلمدارس لبتيدائية والنشير ديال لكتوبة.

## لأنواع
### لكتابة لأمازيغية لقديمة
* هاد لكتابة فيها علّاقل ربعة د نّواع: شرقية، غربية، بونجم (ف ليبيا) ؤ صّحرواية.
* لكتابة الشرقية تستعملات ف قسنطينة (دزاير) و تونس. تعرف هاد لخط بسباب شي نقوشات باللوغة النوميدية ولفينيقية تكتبو فواحد لحجرة فوق واحد لقبر ف دوݣا ف تونس. 22 حرف من دوك 23 ؤلا 24 اللي فالنقش تكتاشف لموقابيل صّوتي ديالهوم.
* لكتابة لغربية كانت قديمة كتر وكانت فالساحل ديال لبحر دّخلاني من لقبايل حتال لݣزاير دكنارياس. هاد لكتبة زايدة على لاخرة ب 13 حرف.
* هاد لكتابة كانت، بحال لكتابة ديال شي لوغات ساميةمافيهاش رموز ديال الصوايت (ڤواييلات).
* الشدة ماكانتش كاتكتب.
* هاد لكتابة كانت كاتكتب من لفوق لتحت، ولاكين تكتاشفو نقوشة مكتوبين بݣاع ليتيجاهات.

### تيفيناغ التقليدية
تيفيناغ التقليدية هي تيفيناغ اللي كايكتبو بيها التوارݣ. مافيهاش الصوايت وكايتكتبو غير فاللخر دلكلمة. شي تغيورات طراو على هاد لكتابة، مابينها الزيادة ديال لحركات دلعربية عليها باش تبان الصوايت اللي كاتنطق.

الشكل ديال لحروف كايتبدّل من بلاصة لبلاصة، ومعاه حتّا ليتيجاه دلكتابة اللي هو من ليسر لليمن، واللي كايولّي شي مرّات من لتحت لفوݣ، وهادا تيجاه ماشي كتير بزّاف مابين لكتابات. هاد لكتابة تستعملات فلوغات خرين قراب من غير اللوغات لأمازيغية، بحال لوغة تادݣال.

### تيفيناغ الجديدة
[150بك|تصغير|يسار|السينيال دصطوپ ف[ناضور|الناظور. مكتوبة "قف" بلعربية و"ⴱⴻⴷⴷ" (بَدّ) بتاريفيت. ]]

كانت لأمازيغية فلمغريب قبل 2001 كاتكتب إما لكتابة لأمازيغية بلعربية أولّا لكتابة لأمازيغية باللاتينية وقليل فين كانت كاتكتب بتيفيناغ. وفوسط هاد لمدابزة اللي كانت مابين لحرف اللاتيني ولعربي خدا محمد السادس موقف محايد فاش قرر باللي اللوغات لأمازيغية فلمغريب غاتكتب بخط جديد صاوبو لمعهد لملكي ديال التقافة لأمازيغية من تيفيناغ التقليدية، وزاد عليه صوايت وحروف ماكانوش فالتقليدية، ورجعوه من خط ديال أبجد ؤولّا لفباية. ومن 2003 ولّا كايتقرا للتلامد فلمدارس لبتيدائية.

## ليونيكود
كاينة تيفيناغ فلجدوال تاع ليونيكود فلفقرات مابين U+2D30 و U+2D7F، و فلمعيار ديال ISO 15924 كاتسمى هاد لكتابة ب**Tfng**.

## لحروف

## مصادر


تصنيف:لوغات أمازيغية
تصنيف:كتابة
تصنيف:ليستة د تجاهل ديال پكڤبوت
تصنيف:لوغات د لمغريب
تصنيف:مقالات فيها مصدر و 3000 بايت
تصنيف:تاريخ د لأمازيغ
تصنيف:توارݣ
جوف خنافري

**جوف خنافري** ولا **غار خنافري** (ب لفرانصاوية **fosse nasale**، ب نݣليزية **nasal cavity**) هيا واحد ليصپاص واسع على شكل تجويفة فوسط لوجه واللي كاينة فوق لحفرا الفمية و بين لوربيطات لعينينية، ؤ هوا موهيم فالتنفوس و الشمان ولايني حتا الدوقان و النطقان اللي كايتعتابرو تانويين فلخدمة ديالو.

كاع الناس عندهوم جوج ديال الجوفات لخنافرية واحد فليمن ولاخر فليسر مفرقين بواحد اللامة عضمية سميتها **فراقة خنافرية** أولا **سيپتوم خنافري**.
تصغير|تقطيعة جبهية دلوجه كاتوري الجوف لخنافري

## لاناطومي

لجوف لخنافري داير بحال شي بيت فيه ربعة د لحيوطا لي كايتكونو من كادر عضمي و لكورنيتات. و فهاد لجوف كاينين جوج فتحات وحدا قدامية سميتها التقبة لبوعويدوشكلية هي اللي كاطل على التقبات ديال النيف، ؤ لورانية كاطل على الشكوانة اللي هيا واحد لفتحة كاتربط بين الجوف لخنافري و لحلقوم .
الا بغينا نوصفو الجوف بلمزيان غادي نقولو عليه باللي فيه:
* حيط فوقاني(السقف).
* حيط تحتاني(الرݣا) اللي هوا نيت لفرصادة لفوقانية ديال اللها.
* حيط جنبي(براني).
* حيط وسطاوي(دخلاني) واللي هوا نيت السيپطوم لخنافري.

### لكادر لعضمي ديال الجوف لخنافري
**- لفرّاقة لخنافرية** أولا **السيپطوم لخنافري** هيا لامة عضموكارتيلاجية كاتكون من تلاتة ديال لپياسات : جوج عضومة :**لقومير** و **اللامة لعمودية ديال ليتمويد.** زيد عليهوم **لكارتيلاج السيپطالي** هوا اللي هاز النيف وكايعطي ليه لفورمة ديالو.

**<u>رد لبال</u>:** لكارتيلاج السيپطالي الا مكاينش ولا تديفورما فشي تهريسة ديال النيف كايتعتابر موشكيلة خايبة سيرتو فلجانيب التزويني ديال بنادم و اللي صعيب باش يتقاد.

**-لحيط لتحتاني** : كايتكون من اللها لقاسح وفيه جوج عضومة هوما لپروصيص اللهاوي ديال لعضم لماكسيلاري فالتلتين القداميين، و التلت اللي باقي كايتكون من لپلاكة لؤفقية ديال لعضم اللهاوي. هاد لحيط متقوب بواحد لقناة كادوز لعصب لخنفرواللهاوي ولأرتير اللهاوية لكبيرة.

**-لحيط الجنبي** : هوا اللي معقد فهاد لحيوطا حيت كايتكون من ستا ديال لپياسات عضمية : عضم ماكسيلاري ،عضم دمعاوي، متاهة غربالية(لعضم لغربالي)، پلاكة عمودية ديال لعضم اللهاوي و لپروصيص الجناوحي ديال لعضم السحتليلي(لخفاشي).

## ترجمة دلكلمات لعلمية بلفرانصاوية
 رد لبال :مكايناش شي ترجمة متافقين عليها صحاب التخصوص الناطقين باللغة لمغريبية. شوف واش كاين شي حل حسن من هادا .

لوربيطات لعينينية = Orbites oculaires.

فراقة خنافرية = Cloison nasale.

سيپطوم خنافري = Septum Nasal.

لامة = Une lame.

كورنيتات = les cornets.

الرݣا(مصطلح كايتخدم فلمدون لمغريبية لقديمة بحال مراكش، تارودانت، الصويرة.. وكايعني لعكس ديال السقف : أرضية)= Plancher.

حلقوم =Pharynx.

بوعويدوشكلية= Piriforme.

الشكوانة= choane.

لقومير =Vomer.

لعضم لغربالي=Os Éthmoïde .

لعضم السحتليلي=Os sphénoide.

لپروصيص الجناوحي=Processus Ptérygoide

## مصادر

تصنيف:أناطوميا
تصنيف:طب
تصنيف:مقالات مافيهاش مصدر و فايتة 3000 بايت
تصنيف:أعضاء د لحسان